Document ID: 32000D0243

Απόφαση του Συμβουλίου
της 20ής Μαρτίου 2000
για την τροποποίηση της απόφασης 94/942/ΚΕΠΠΑ σχετικά με την κοινή δράση σχετικά με τον έλεγχο της εξαγωγής αγαθών διπλής χρήσης
(2000/243/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 13,
τις γενικές κατευθυντήριες γραμμές που έδωσε το Ευρωπαϊκό Συμβούλιο της Λισαβόνας, στις 26 και 27 Ιουνίου 1992,
Εκτιμώντας τα ακόλουθα:
(1) Οι κατάλογοι αγαθών διπλής χρήσης που περιέχονται στα παραρτήματα Ι και IV της απόφασης 94/942/ΚΕΠΠΑ(1), θα πρέπει να τροποποιηθούν προκειμένου να ληφθούν υπόψη οι δεσμεύσεις που έχουν αναλάβει τα κράτη μέλη σε διεθνή πλαίσια.
(2) Για λόγους σαφήνειας, όλες οι τροποποιήσεις τους θα πρέπει να συνενωθούν σε ένα και μόνο κείμενο,
ΑΠΟΦΑΣΙΖΕΙ:
Άρθρο 1
Τα παραρτήματα Ι, ΙΙ, ΙΙΙ, IV και V της απόφασης 94/942/ΚΕΠΠΑ, που αναφέρεται στον κανονισμό (ΕΚ) αριθ. 3381/94 του Συμβουλίου, της 19ης Δεκεμβρίου 1994, περί κοινοτικού καθεστώτος ελέγχου της εξαγωγής αγαθών διπλής χρήσης από την Κοινότητα(2), αντικαθίστανται από τα παραρτήματα Ι, ΙΙ, ΙΙΙ, IV και V που περιέχονται στο συνημμένο παράρτημα.
Άρθρο 2
Η παρούσα απόφαση αρχίζει να ισχύει από την ημέρα της δημοσίευσής της.
Εφαρμόζεται από την τριακοστή ημέρα από τη δημοσίευσή της.
Άρθρο 3
Η παρούσα απόφαση δημοσιεύεται στην Επίσημη Εφημερίδα.
Βρυξέλλες, 20 Μαρτίου 2000.

Labels: 7
3
15
5